REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/264-16

14. novembar 2016. godine

B e o g r a d

Z A P I S N I K

DEVETE SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 14. NOVEMBRA 2016. GODINE

 Sednica je počela u 10,02 časova.

 Sednicom je predsedavao Đorđe Komlenski, predsednik Odbora.

 Sednici su prisustvovali članovi Odbora: Vesna Nikolić-Vukajlović, Vojislav Vujić, zamenik člana Petra Petrovića, Krsto Janjušević, Jelena Žarić-Kovačević, Zoran Krasić, Vesna Marković, Ljupka Mihajlovska, zamenik člana Saše Radulovića, Balint Pastor, Miroljub Stanković, Bojan Torbica, Srbislav Filipović, Dragan Šormaz, zamenik člana Aleksandre Majkić i Dejan Šulkić.

 Sednici nisu prisustvovali članovi Odbora: Bajro Gegić, Zvonimir Stević i Gordana Čomić, kao ni njihovi zamenici.

 Sednici su prisustvovali: Zoran M. Balinovac, pomoćnik ministra pravde, Radomir Ilić, državni sekretar u Ministarstvu pravde, Natalija Pavlović Šiniković, pomoćnik ministra državne uprave i lokalne samouprave, Ivan Bošnjak, državni sekretar u Ministarstvu državne uprave i lokalne samouprave.

 Na predlog predsednika Odbora, većinom glasova (sa 11 glasova za, jedan nije glasao) je usvojen sledeći dnevni red

D n e v n i r e d:

 - Usvajanje Zapisnika sa 7. i 8. sednice Odbora;

 1. Razmatranje Predloga zakona o sprečavanju nasilja u porodici, koji je podnela Vlada;

 2. Razmatranje Predloga zakona o izmenama i dopunama Krivičnog zakonika, koji je podnela Vlada;

 3. Razmatranje Predloga zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji je podnela Vlada;

 4. Razmatranje Predloga zakona o izmenama i dopunama Zakona o oduzimanju imovine proistekle iz krivičnog dela, koji je podnela Vlada.

 Pre prelaska na odlučivanje o tačkama dnevnog reda, Odbor je većinom glasova usvojio zapisnike sa 7. i 8. sednice Odbora (sa deset glasova za, jednim uzdržanim i jedan nije glasao).

 Prva tačka dnevnog reda. Razmatranje Predloga zakona o sprečavanju nasilja u porodici, koji je podnela Vlada.

Odbor je razmotrio Predlog zakona o sprečavanju nasilja u porodici, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 12 glasova za i jednim uzdržanim).

Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o izmenama i dopunama Krivičnog zakonika, koji je podnela Vlada.

Odbor je razmotrio Predlog zakona o izmenama i dopunama Krivičnog zakonika, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa 11 glasova za, jednim uzdržanim i jedan nije glasao).

Za izvestioca Odbora na sednici Narodne skupštine određen je predsednik Odbora.

 Treća tačka dnevnog reda. Razmatranje Predloga zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji je podnela Vlada.

Odbor je razmotrio Predlog zakona o organizaciji i nadležnosti državnih organa u suzbijanju organizovanog kriminala, terorizma i korupcije, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa deset glasova za, dvoje uzdržanih i jedan nije glasao).

 Za izvestioca Odbora na sednici Narodne skupštine određen je predsednik Odbora.

 Četvrta tačka dnevnog reda. Razmatranje Predloga zakona o izmenama i dopunama Zakona o oduzimanju imovine proistekle iz krivičnog dela, koji je podnela Vlada.

Odbor je razmotrio Predlog zakona o izmenama i dopunama Zakona o oduzimanju imovine proistekle iz krivičnog dela, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (sa deset glasova za, dvoje uzdržanih i jedan nije glasao).

Za izvestioca Odbora na sednici Narodne skupštine određen je predsednik Odbora.

Sednica je završena u 10,08 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski